# Saad Hussain Rizvi

Saad Hussain Rizvi (en urdú: سعد حسین رضوی) (Pakistan, 21 de setembre de 1994) és un polític pakistanès, que exerceix des de 2020 com a president del Tehreek-e-Labbaik Pakistan (TLP), un partit polític islamista pakistanès d'ultradreta. El seu pare, Khadim Hussain Rizvi, va ser el fundador del partit.

## Trajectòria política

L'any 2015 es va unir al partit Tehreek-e-Labbaik Pakistan i va exercir com el seu vicesecretari general. El novembre de 2020, després de la mort del seu pare Khadim Hussain Rizvi, es va convertir en el seu segon president.

### Protestes de 2021

El 12 d'abril de 2021, el govern del Pakistan el va arrestar a Lahore en virtut de la Llei antiterrorista del Pakistan de 1997 (ATA), que va fer enfadar encara més els manifestants de les protestes antigovernamentals i va provocar aldarulls generalitzats.
El 20 d'abril, Attiq Ahmed, l'oficial en cap de comunicacions de les presons del Punjab, i el líder del TLP, Faizan Ahmed, van dir que ja havia estat alliberat. El superintendent de la presó de Lahore, Asad Warraich, va dir, però, que no tenai constància d'aquest alliberament i que no havien rebut cap ordre d'alliberar-lo. El ministre de l'Interior pakistanès, Sheikh Rasheed Ahmad, va confirmar més tard que no havia estat alliberat.
El 8 de juliol, una junta de revisió del Tribunal Superior de Lahore va rebutjar l'ampliació de la detenció, afirmant que el govern no tenia proves per mantenir-lo detingut. Tanmateix, la seva detenció va ser ampliada posteriorment pel govern durant 90 dies en virtut de la Llei antiterrorista de 1997. El setembre de 2021 un familiar seu va presentar una petició davant del Tribunal Superior de Lahore, demanant que el tribunal declarés il·legal l'extensió de la seva detenció per part del govern i ordenés la seva posada en llibertat.

## Referències

* 1 2 «Who is TLP’s new chief?» (en anglès). TheNews.com.pk, 21-11-2020. [Consulta: 24 novembre 2021].
* ↑ Hashim, Asad. «Tehreek-e-Labbaik: New far-right campaigns against 'blasphemy'» (en anglès). AlJazeera.com, 06-07-2018. [Consulta: 24 novembre 2021].
* ↑ «'We will not bow to extremists': Govt hits back after vicious campaign targets Atif Mian» (en anglès). Dawn.com, 04-09-2018. [Consulta: 24 novembre 2021].
* ↑ Hussnain, Fida. «TLP Chiefs Son Hafiz Saad Rizvi Appointed As New Head Of The Party» (en anglès). UrduPoint.com, 21-11-2020. [Consulta: 24 novembre 2021].
* ↑ «Government bans TLP under anti-terrorism law» (en anglès). Dawn.com, 15-04-2021. [Consulta: 18 abril 2021].
* ↑ «Banned party TLP's chief Saad Rizvi placed on fourth schedule, assets frozen» (en anglès). Geo.tv. [Consulta: 18 abril 2021].
* ↑ «Islamist party Tehreek-e-Labbaik fuels anti-France violence in Pakistans» (en anglès). France24.com, 17-04-2021. [Consulta: 18 abril 2021].
* ↑ «Pakistan has banned TLP. What will happen next?» (en anglès). Samaa.tv. [Consulta: 18 abril 2021].
* ↑ Subramanian, Nirupama. «Explained: Who are the Tehreek-e-Labbaik Pakistan, the extremist group behind the ongoing crisis in Pak?» (en anglès). IndianExpress.com, 27-04-2021. [Consulta: 3 novembre 2021].
* ↑ «Conflicting reports emerge on TLP chief Saad Rizvi's release from Lahore jail» (en anglès). Dawn.com, 20-04-2021.
* ↑ «TLP chief Saad Rizvi remains under arrest under terrorism law: Rasheed» (en anglès). Geo.tv, 29-04-2021.
* ↑ «Review board orders release of TLP chief» (en anglès). Tribune.com.pk, 08-07-2021.
* ↑ «Plea against Saad Rizvi's detention disposed of» (en anglès). Dawn.com, 13-07-2021.
* ↑ «Saad Rizvi’s bail plea sent to LHC CJ» (en anglès). Dawn.com, 08-09-2021.